દહેગામની શાકમાર્કેટ નજીક આવેલી ૨૮ મકાનો ધરાવતી અતુલ સોસાયટીના રસ્તા પર તેમજ સોસાયટીની દિવાલ પાછળ સુવિધા પથ પર શાકભાજીના વેપારીઓ આડેધડ લારીઓ ઉભી રાખી અવર જવના રસ્તાને અવરોધ કરતા હોવાથી તેમજ શાકભાજીના કચરાને મનફાવે તેમ ફેંકીને ગંદકી કરતા રહિશો તેમજ શાકભાજીની લારીઓ વાળા વચ્ચે બોલાચાલી થયા બાદ હોબાળો થયો હતો. સોસાયટીના રહિશોએ પાલિકા દ્વારા લારીઓ દૂર ન કરાય તો દસ દિવસ બાદ કલેકટર કચેરી આગળ ઉપવાસ આંદોલન કરનાર હોવાનું જણાવ્યુ હતુ.